ir ir 
<r -h KOMMISSIONEN FOR DE EUROPÆISKE FÆLLESSKABER 
Bruxelles, den 10.11.1997 
KOM(97) 568 endelig udg. 
Forslag til 
RÅDETS FORORnNiNr;fpp} 
om ophævelse af forordning (EØF) nr. 611/93 om indførelse af en endelig 
antidumpingtold på import i Fællesskabet af visse elektroniske mikrokredsløb, 
såkaldte DRAMs, med oprindelse i Republikken Korea 
(forelagt af Kommissionen) 

BEGRUNDELSE 
(1) Det foreslås hermed, at Kommissionen forelægger Rådet vedlagte udkast til 
forordning, i henhold til hvilket antidumpingtolden på import af DRAMs (Dynamic 
Random Access Memories) med oprindelse i Republikken Korea ophæves, og 
antidumpingproceduren afsluttes. De tilsvarende tilsagn, som er afgivet af koreanske 
eksportører og godtaget af Kommissionen, vil derfor ikke længere have noget 
formål. 
2) Hvad angår import af DRAMs med oprindelse i Japan, forelægges der 
Kommissionen et forslag om, at proceduren afsluttes, således at de nuværende 
foranstaltninger kan udløbe. 
(3) Vedlagte forslag til ophævelse af antidumpingtolden skyldes, at klageren har trukket 
sin opbakning bag en videreførelse af foranstaltningerne tilbage. Klageren anså det 
for hensigtsmæssigt at tage dette skridt som følge af de planlagte forhandlinger om 
frivillige aftaler mellem den klagende erhvervsgren i Fællesskabet og de japanske og 
koreanske sammenslutninger af DRAM-producenter med det formål at forhindre 
fremtidig skadelig dumping og sikre, at en eventuel antidumpingundersøgelse, som 
måtte blive indledt, hurtigt afsluttes. Kommissionen bifalder disse forhandlinger. 
Erhvervsgrenen i Fællesskabet har forpligtet sig til at anmelde enhver fremtidig 
aftale til de kompetente tjenestegrene i Kommissionen. 
(4) En række brugere i Fællesskabet af DRAMs har anmodet om, at antidumpingtolden 
ophæves med tilbagevirkende kraft, nemlig med virkning fra 10. marts 1997, dvs. 
den dato, på hvilken tolden blev genindført, efter at suspensionen af 
foranstaltningerne var udløbet. Det menes i den forbindelse ikke, at nogen 
overordnede principper i fællesskabsretten gør denne anmodning berettiget i den 
foreliggende sag. 
(5) De berørte parter er orienteret om årsagerne til, at det er planlagt at foreslå en 
ophævelse af antidumpingtolden. Under hensyn til samtlige berørte interesser under 
ét er der draget den konklusion, at en ophævelse af antidumpingtolden og en 
afslutning af proceduren ikke strider mod Fællesskabets interesse. 
(6) Det Rådgivende Udvalg, hvori medlemsstaterne har sæde, er behørigt konsulteret, 
og et flertal af delegationerne har givet udtryk for, at de støtter Kommissionens 
forslag. Der er dog fire medlemsstater, der modsætter sig procedurens afslutning; 
begrundelsen herfor er, at afslutningen på nuværende tidspunkt er forhastet, 
eftersom forhandlingerne mellem erhvervsgrenen i Fællesskabet og de japanske og 
koreanske sammenslutninger af DRAM-producenter endnu ikke er afsluttet. Som 
følge af klagerens tilbagetrækning af opbakningen er den eneste egnede 
foranstaltning imidlertid straks at afslutte proceduren. 
£ 
(7) Det foreslås derfor, at Kommissionen vedtager vedlagte forslag til Rådets forordning 
og oversender det til Rådet sammen med vedlagte rapport om konsultationen af Det 
Rådgivende Udvalg. 
Forslag til 
RÅDETS FORORDNING (EF) 
om ophævelse af forordning (EØF) nr. 611/93 om indførelse af en endelig 
antidumpingtold på import i Fællesskabet af visse elektroniske mikrokredsløb, 
såkaldte DRAMs, med oprindelse i Republikken Korea 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets forordning (EF), nr. 384/96 af 22. december 1995 om 
beskyttelse mod dumpingimport fra lande, der ikke er medlemmer af Det Europæiske 
Fællesskab1, som ændret ved forordning (EF) nr. 2331/962, særlig artikel 11, stk. 3, 
under henvisning til forslag fra Kommissionen fremsat efter konsultation i Det 
Rådgivende Udvalg, og 
ud fra følgende betragtninger: 
A. HIDTIDIG PROCEDURE 
(1) Ved afgørelse 93/157/EØF3 godtog Kommissionen tilsagn fra alle kendte koreanske 
producenter af DRAMs, der eksporterede denne vare til Fællesskabet. Rådet indførte 
ved forordning (EØF) nr. 611/934 en resttold på importen af DRAMs med 
oprindelse i Republikken Korea for at sikre, at ikke-samarbejdsvillige parter blev 
omfattet af foranstaltningerne mod dumping af DRAMs, og for at bakke tilsagnene 
op. 
(2) I juni 1995 besluttede Kommissionen at suspendere de ovennævnte 
antidumpingforanstaltninger i en periode af 9 måneders varighed5. I marts 1996 
forlængede Rådet suspensionen i en periode af 12 måneders varighed6 
1 EFT L 56 af $.3.1996, s. 1. 
2 EFT L 317 af 6.12.1996, s. 1. 
3 EFT L 66 af 18.3.1993, s. 37. 
4 EFT L 66 af 18.3.1993, s. 1. 
5 Kommissionens afgørelse 95/197/EF, EFT L 126 af 9.6.1995, s. 58. 
6 Rådets forordning (EF) nr. 399/96, EFT L 55 af 6.3.1996, s. 1. 
U 
B. FORNYET UNDERSØGELSE 
(3) I juli 1995 indledte Kommissionen på eget initiativ i henhold til artikel 11, stk. 3, i 
Rådets forordning (EF) nr. 384/96 (i det følgende benævnt "grundforordningen") en 
foreløbig fornyet undersøgelse af importen af DRAMs med oprindelse i Japan og 
Republikken Korea7. 
C. DEN PÅGÆLDENDE VARE 
(4) Den vare, der er omfattet af denne undersøgelse, er såkaldte Dynamic Random 
Access Memories (DRAMs) i form af forarbejdede wafers eller dice, samlet eller 
videreforarbejdet til moduler, fremstillet under anvendelse af variationer af MOS-
teknologi (Metal Oxide Semiconductor), herunder CMOS og BiCMOS osv., samt -
uden nogen begrænsning - produktvariationer baseret på DRAM-teknologi såsom 
VRAMs, Pseudo SRAMs, S-DRAMs (synkrone DRAMs), MDRAMs (multibank 
DRAMs) og R-DRAMs (RAMBUS-DRAMs) af alle tætheder (også fremtidige 
tætheder) og uanset tilgangstid, konfiguration, frame, indkapsling osv. 
(5) Varen kan i øjeblikket tariferes under følgende KN-koder: 8542 13 11, 8542 13 13, 
8542 13 15, 8542 13 17, 8542 19 01, 8542 19 05 (færdige DRAMs), 8542 13 01 
(DRAM-wafers), 8542 13 05 (DRAM-dice eller -chips), 8548 90 00, 8473 30 10 og 
8473 50 10 (DRAM-moduler, DRAM-plader og DRAM-kort). 
D. DEFINITION AF ERHVERVSGRENEN I FÆLLESSKABET 
(6) Den erhvervsgren i Fællesskabet, der er berørt af denne fornyede undersøgelse, 
omfatter Motorola Ltd. (GB), Siemens (D) og Texas Instruments Italia (I). De 
udviste alle samarbejdsvilje i forbindelse med denne undersøgelse og er medlemmer 
af European Electronic Component Manufacturers' Association (EECA), der indgav 
den oprindelige klage. 
(7) Den samlede mængde, som den ovennævnte erhvervsgren i Fællesskabet 
producerer, udgør en væsentlig del af Fællesskabets samlede produktion af DRAMs 
i henhold til artikel 4, stk. 1, i grundforordningen. 
E. TILBAGETRÆKNING AF OPBAKNINGEN BAG PROCEDUREN 
(8) I juli 1997 trak erhvervsgrenen i Fællesskabet sin opbakning bag en videreførelse af 
de tidligere trufne antidumpingforanstaltninger tilbage (både hvad angår import fra 
Japan og fra Korea). Klageren fandt det hensigtsmæssigt at tage dette skridt som 
følge af de planlagte forhandlinger om frivillige aftaler mellem den klagende 
erhvervsgren i Fællesskabet og de japanske og koreanske sammenslutninger af 
DRAM-producenter med det formål at undgå fremtidig skadelig dumping og sikre, 
at en eventuel antidumpingundersøgelse, som måtte blive indledt, hurtigt kan 
bringes til afslutning. Erhvervsgrenen i Fællesskabet har forpligtet sig til at anmelde 
sådanne aftaler til Kommissionen i henhold til konkurrencereglerne, hvis de indgås. 
F. OPHÆVELSE AF ANTIDUMPINGTOLDEN OG AFSLUTNING AF 
PROCEDUREN 
7 EFT C 181 af 15.7.1995, s. 13. 
T 
(9) Det følger af det i artikel 9, stk. 1, i grundforordningen fastsatte princip, at 
proceduren skal afsluttes, hvis erhvervsgrenen i Fællesskabet trækker sin opbakning 
bag en videreførelse af antidumpingforanstaltningerne tilbage, medmindre en sådan 
afslutning ikke er i Fællesskabets interesse. Undersøgelsen indeholder ingen 
aspekter, der kan støtte en videreførelse af foranstaltningerne under disse 
omstændigheder. 
(10) På baggrund af det ovenstående gav Kommissionen de berørte parter meddelelse 
om, at den havde til hensigt at foreslå, at Rådet ophæver den gældende 
antidumpingtold og afslutter proceduren som følge af tilbagetrækningen af 
opbakningen. Der blev ikke fremført yderligere argumenter vedrørende 
Fællesskabets interesse. 
(11) En række brugere af DRAMs i Fællesskabet anmodede dog om, at 
antidumpingtolden blev ophævet og proceduren afsluttet med tilbagevirkende kraft, 
nemlig med virkning fra den 10. marts 1997, dvs. den dato, på hvilken 
antidumpingfolden blev genindført, efter at suspensionen af foranstaltningerne var 
udløbet. Som følge deraf skulle den antidumpingtold, der var betalt efter denne dato, 
betales tilbage. 
(12) Brugerne begrundede dette med, at de efter antidumpingtoldens genindførelse i 
marts 1997 ikke altid kunne undgå at betale antidumpingtold ved at købe DRAMs 
via de omsætningskanaler, der var omfattet af tilsagnene. Desuden hævdede disse 
parter, at de som følge af det system af referencepriser, der var indeholdt i 
pristilsagnene (og som ligeledes blev genindført i marts 1997), skulle betale højere 
priser for DRAMs indkøbt i Fællesskabet end konkurrenterne i resten af verden. De 
pågældende brugere hævdede, at disse forhold øvede negativ indflydelse på deres 
konkurrenceevne. 
(13) Desuden henviste brugerne til de foreløbige resultater, som Kommissionens 
tjenestegrene var nået frem til. De gjorde gældende, at Kommissionens tjenestegrene 
for Japans vedkommende havde planlagt, at der skulle indføres en lavere resttold 
med tilbagevirkende kraft, nemlig med virkning fra den 10. marts 1997, der var den 
dato, på hvilken antidumpingforanstaltningerne blev indført på ny. Hvis 
konklusionen af undersøgelsen havde været en sådan, ville forskellen mellem den 
oprindelige og den endelige told have været tilbagebetalt til de importører, som 
måtte have betalt antidumpingtold. Brugerne hævdede, at hvis den tilbagevirkende 
kraft blev anset for berettiget, selv om foranstaltningerne skulle indføres på ny, ville 
den tilbagevirkende kraft med endnu større tydelighed være berettiget, hvis 
undersøgelsen mundede ud i en konklusion om, at proceduren skulle afsluttes. 
(14) For den ovennævnte anmodnings vedkommende indeholder grundforordningen ikke 
nogen bestemmelser om afslutning af procedurer med tilbagevirkende kraft, og det 
må derfor konkluderes, at anmodningen kun kan godtages, hvis det er begrundet i 
fællesskabsrettens overordnede principper. Ingen af disse principper finder 
imidlertid anvendelse i det foreliggende tilfælde. 
(15) For en enkelt antidumpingprocedures vedkommende er den fornyede undersøgelse 
blevet afsluttet med tilbagevirkende kraft, fordi antidumpingforanstaltningerne var 
forlænget med mere end tre år som følge af den lange tid, det tog at gennemføre den 
e 
fornyede ("sun-set") undersøgelse8. De faktiske omstændigheder i forbindelse med 
denne sag er dog ikke sammenlignelige med forholdene under den nuværende 
procedure, da der her er tale om en foreløbig fornyet undersøgelse, der fandt sted i 
den normale femårige periode. Desuden var antidumpingforanstaltningerne under 
den aktuelle procedure suspenderet fra juni 1995 til marts 1997, dvs. i hele den 
periode, for hvilken foranstaltningerne blev forlænget i henhold til den fornyede 
undersøgelse, på nær nogle få måneder. Fællesskabets brugerindustri, der havde 
anmodet om og nydt godt af denne suspension, kan derfor ikke anses for at have 
været belastet urimeligt af denne fornyede undersøgelse. 
(16) Hvad angår det af brugerne fremførte argument om import via omsætningskanaler, 
som er underkastet resttold, er sådanne vanskeligheder forbundet med 
foranstaltningernes struktur, og de kan derfor ikke berettige til en afslutning med 
tilbagevirkende kraft. 
(17) Desuden kan det ikke godtages, at brugerne blev belastet urimeligt, hvis de som 
hævdet var nødt til at købe japanske og koreanske DRAMs til priser, der var højere 
end priserne uden for Fællesskabet, som følge af systemet med referencepriser. 
Referencepriserne, som til stadighed blev tilpasset efter ændringerne i den normale 
værdi, sikrede blot, at den import, som var omfattet af tilsagnene, ikke fandt sted til 
dumpingpris, og omsætningen på tredjelandes markeder til priser, der var lavere end 
referencepriserne, må derfor formodes at have fundet sted til dumpingpris. Det 
forhold, at dumping i tredjelande gjorde det muligt for brugere i disse lande at nyde 
godt af en konkurrencemæssig fordel i forhold til brugerne i Fællesskabet, anses 
ikke for at være et relevant argument for ophævelse af resttold med tilbagevirkende 
kraft. 
(18) Det kan endvidere ikke godtages, at brugernes anmodning kan baseres på det 
forhold, at Kommissionen i sine foreløbige undersøgelsesresultater havde anført, at 
den tilpassede antidumpingtold for Japan kunne indføres med tilbagevirkende kraft, 
hvis det endeligt blev slået fast, at sandsynligheden for en fornyet dumping og skade 
gjorde det berettiget at træffe foranstaltninger på ny. Disse angivelsers foreløbige 
karakter var tydelig for alle berørte parter, og de kunne derfor ikke give anledning til 
berettigede forventninger. 
(19) Desuden ville en afslutning med tilbagevirkende kraft, som gav anledning til 
tilbagebetaling af antidumpingtold med virkning fra 10. marts 1997, udgøre en 
forskelsbehandling til ugunst for de eksportører, som benyttede de under tilsagnene 
fastsatte referencepriser, og de importører, som foretog deres køb til disse priser. 
Dette ville navnlig have været tilfældet, hvis priserne i Fællesskabet som følge af 
systemet med referencepriser havde været højere end verdensmarkedspriserne, 
således som det er anført af brugerne. 
(20) Endelig skal det bemærkes, at enhver betalt antidumpingtold altid kan tilbagebetales 
via en anmodning om tilbagebetaling i henhold til artikel 11, stk. 8, i 
grundforordningen. 
8 Rådets forordning (EØF) nr. 2655/93, EFT L 244 af 30.9.1993, s. 1. 
Y 
(21) På baggrund af de ovenstående bemærkninger afvises anmodningen om afslutning 
med tilbagevirkende kraft. 
(22) Under hensyn til samtlige berørte interesser under ét er der draget den konklusion, at 
antidumpingtolden på DRAMs fra Republikken Korea bør ophæves og proceduren 
afsluttes. De tilsvarende tilsagn, som er afgivet af koreanske eksportører og godtaget 
ved Kommissionens afgørelse 93/157/EØF, har derfor ikke længere noget formål -
UDSTEDT FØLGENDE FORORDNING: 
Artikel 1 
Forordning (EØF) nr. 611/93 ophæves, og proceduren vedrørende import af DRAMs med 
oprindelse i Republikken Korea afsluttes. 
Artikel 2 
Denne forordning træder i kraft på dagen for offentliggørelsen i De Europæiske 
Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, 
På Kommissionens vegne 
£ 
RAPPORT OM RESULTATERNE AF KONSULTATIONEN AF 
ANTIDUMPINGUDVALGET DEN 23. JULI 1997 
Vedr.: Antidumpingproceduren vedrørende import af DRAMs (Dynamic 
Random Access Memories) med oprindelse i Japan og Republikken 
Korea - afslutning af proceduren og ophævelse af den gældende 
antidumpingtold 
1) Den omhandlede fornyede antidumpingundersøgelse blev indledt den 15. juli 1995. 
Den gældende grundforordning er Rådets forordning (EF) nr. 384/96 af 22. 
december 1995 om beskyttelse mod dumpingimport fra lande, der ikke er 
medlemmer af Det Europæiske Fællesskab. 
2) Kommissionen forelagde den 23. juli 1997 medlemmerne af Det Rådgivende 
Antidumpingudvalg sine konklusioner vedrørende ovennævnte undersøgelse og 
foreslog i den forbindelse, at proceduren blev afsluttet. Begrundelsen for 
Kommissionens forslag var, at klageren i proceduren havde trukket sin opbakning 
bag videreførelsen af foranstaltningerne tilbage. Beslutningen herom skal ses på 
baggrund af udsigterne til, at der kan indgås en aftale om dataindsamling mellem 
den klagende erhvervsgren i Fællesskabet og de japanske og koreanske 
sammenslutninger af DRAM-producenter, som gør det muligt at forhindre fremtidig 
dumping og sikre hurtigere antidumpingundersøgelser. Erhvervsgrenen i 
Fællesskabet mener, at tilbagetrækningen af opbakningen kan gøre forhandlingerne 
om ovennævnte aftale lettere. 
3) På mødet gav følgende medlemsstater udtryk for, at de støttede Kommissionens 
forslag: Irland, Danmark, Sverige, Finland, Belgien, Det Forenede Kongerige, 
Nederlandene, Frankrig, Grækenland, Luxembourg og Spanien. Derimod modsatte 
Italien, Tyskland, Østrig og Portugal sig Kommissionens forslag. 
4) Når der ikke kunne opnås enstemmelighed, skyldtes dette især uenighed om, hvilken 
indflydelse beslutningen om at afslutte proceduren ville få på de igangværende 
forhandlinger om den tværindustrielle ordning for dataindsamling. 
5) Som følge af den nævnte modstand fra visse medlemsstaters side mod 
Kommissionens forslag forelægges spørgsmålet Rådet i henhold til artikel 9, stk. 2, i 
Rådets forordning (EF) nr. 384/96. 
6) Hoslagt følger Rådets forordning om ophævelse af antidumpingtolden ved import af 
DRAMs med oprindelse i Republikken Korea og Kommissionens beslutning om 
afslutning af antidumpingproceduren vedrørende DRAMs med oprindelse i Japan. 
Det foreslås, at Rådet vedtager forordningen. Med hensyn til Kommissionens 
beslutning anses proceduren i henhold til artikel 9, stk. 2, i ovennævnte forordning 
for afsluttet, hvis Rådet ikke inden en måned med kvalificeret flertal har truffet 
anden afgørelse. 

ISSN 0254-1459 
KOM(97) 568 endelig udg. 
DOKUMENTER 
DA 02 il 
Katalognummer : CB-CO-97-589-DA-C 
ISBN 92-78-26865-8 
Kontoret for De Europæiske Fællesskabers Officielle Publikationer 
L-2985 Luxembourg 
ÅO